Vyhlásenie 
Ministerstva financií Slovenskej republiky 
o rozporoch k návrhu zákona č. ... 2025 o evidencii tržieb a o zmene a doplnení niektorých zákonov

Návrh zákona č. z ... 2025 o evidencii tržieb a o zmene a doplnení niektorých zákonov (ďalej len ,,návrh“), sa predkladá na rokovanie vlády Slovenskej republiky s rozpormi s povinne pripomienkujúcimi subjektmi a rozporov s verejnosťou.
Rozpory s povinne pripomienkujúcimi subjektmi pretrvávajú v nasledovných oblastiach:

Republiková únia zamestnávateľov
- odloženie účinnosti návrhu zákona k 1.7.2026
- zosúladenie definície pojmu ´´služba´´ s existujúcou právnou úpravou
- ponechanie Prílohy č. 1

Asociácia zamestnávateľských zväzov a združení 
- odloženie účinnosti návrhu zákona k 1.7.2026
- vypustenie § 15 (možnosť povinnej bezhotovostnej platby)
- zosúladenie definície pojmu ´´služba´´ s existujúcou právnou úpravou
- ponechanie Prílohy č. 1

Klub 500
- odloženie účinnosti zákona v časti povinnosť predávajúceho umožniť kupujúcemu vykonať platbu za predaj tovaru alebo poskytnutie služby bezhotovostne k 1.7.2026 

Asociácia premyslených zväzov a dopravy
- odloženie účinnosti návrhu zákona k 1.7.2026
 
Verejnosť – hromadná pripomienka k celému materiálu
- zavedenie povinnosti evidencie tržieb aj v predajných automatoch 
- nezavedenie softvérovej online registračnej pokladnice
- zavedenie povinného zákazníckeho zobrazovacieho zariadenia
- doplnenie povinnosti ochrany chráneného dátového úložiska
- doplnenie nových typov dokladov, ktoré nie sú pokladničné doklady


Stanovisko predkladateľa:

	Predkladateľ trvá na navrhovanom znení dotknutých ustanovení, nakoľko je presvedčený, že ich formulácia je vhodná na účely naplnenia cieľov Akčného plánu boja proti daňovým únikom, ktorým je najmä efektívnejší výber daní , eliminácia daňových únikov a zlepšenie stavu verejných financií. 

